Piksekaitse

Piksekaitse ehk välgutõrje hõlmab võtteid ja vahendeid, mis kaitsevad ehitisi välguvoolu kahjustava toime eest. 

Piksekaitse on tulekahju vältimiseks hoonele, hoonesse ja hoonega seotud territooriumile paigaldatud välgu otsetabamuste ja metallist tehnosüsteemide kaudu hoonesse siseneva või seal tekkiva välgu elektromagnetilise impulsi eest kaitsev seadmete kogum."Ehitisele esitatavad tuleohutusnõuded ja nõuded tuletõrje veevarustusele". RT I, 04.04.2017, 14. § 2, lõige 33

Selleks on võimalik kasutada ehitise metallkatust või metallist tarindiosi, mis kindlalt maandatakse. Enamasti aga paigaldatakse ehitise kohale või kõrvale metallist välgupüüdur(id), milleks võib olla püstne varras (piksevarras) või rõhtne tross. Välgupüüdurite mõõtmed ja paigutus valitakse nii, et moodustuks piisava ulatusega kaitsetsoon.EE 10. köide, 1998

Viited

Kirjandus
Tiit Metusala. Ehitiste piksekaitse. Tallinn, Eesti Elektritööde Ettevõtjate Liit (EETEL-Expert), 2016, 139 lk

Standardid	
EVS-EN 62305-1:2011 Piksekaitse. Osa 1: Üldpõhimõtted
EVS-EN 62305-2:2013 Piksekaitse. Osa 2: Riskianalüüs
EVS-EN 62305-3:2011 Piksekaitse. Osa 3: Ehitistele tekitatavad füüsikalised kahjustused
EVS-EN 62305-4:2011 Piksekaitse. Osa 4: Ehitiste elektri- ja elektroonikasüsteemid

Välislingid
Ehitisele esitatavad tuleohutusnõuded ja nõuded tuletõrje veevarustusele
Kategooria:Ehitus
Kategooria:Elektrotehnika